Keskustelu:Luettelo Keiteleen julkisista taideteoksista ja muistomerkeistä

message: Eli kirjastot.fi-sivulla jaetaan esimerkiksi Keiteleeltä tätä Karjalaan jääneiden vainajien  muistomerkin valokuvaa vuodelta 1973 käyttöön oikeudella "Käyttöoikeus vapaa, lähde mainittava". Jos kirjaan tälläisen valokuvan käyttöoikeudeksi CC-BY-4.0, tekijäksi valokuvaaja Vellamo Paanasen, ja julkaisijaksi kirjastot.fi-sivuston linkkeineen toiminko oikein? Näin kai se vastaavuus menee, esimerkiksi? Erityisesti kiinnostaa tulisiko kuvassa näkyvät, lähteessä nimetyt henkilöt myös mainittava? --Paju (keskustelu) 21. elokuuta 2020 kello 00.36 (EEST)
replies: text: Kopioin tämän kysymyksen laajemman keskustelijajoukon näkyville Kahvihuoneen tekijänoikeus-palstalle.--Paju (keskustelu) 21. elokuuta 2020 kello 00.39 (EEST)
replies: text: : En osaa sanoa käyttöoikeudesta, mutta minusta olisi hyvä, jos luettelossa olisi kuva vain muistomerkistä. Ihmisillä on tapana varastaa show ja sekin vie huomion pois pääasiasta, jos aletaan selostamaan kuka kukin on.--Kulttuurinavigaattori (keskustelu) 21. elokuuta 2020 kello 01.33 (EEST)
replies: text: :: Kuva muistomerkin vihkimistilaisuudesta on relevantti myös henkilöiden kanssa, eivätkä he vähennä vaan lisäävät kuvan historiallista, autenttista merkitystä. Lisenssi sallii myös rajauksen ja vaikkapa kontrastin lisäyksen/ tummentamisen, jos halutaan ahtaampi tulkinta ja rajaus.--Paju (keskustelu) 6. tammikuuta 2021 kello 06.09 (EET)

text: No ei laiteta tuota CC-BY-4.0 -kuvaa; fotosafarilla Keiteleen molemmat Karjalaan jääneiden vainajien muistomerkit, kuten muutkin koordinaatein varustetut nimikkeet kuvattu.--Paju (keskustelu) 17. heinäkuuta 2023 kello 11.01 (EEST)
thread_title: "Käyttöoikeus vapaa, lähde mainittava"

message: 1) Taulukossa oleva Sotaanlähdön muistokivi oli kohdentamatta, siksi jäi keskustan iltakävelyllä etsimättä. Tein tänään lähteen ja Kansalaisen karttapaikan perusteella valistuneen arvauksen, että osuisi mukaan seuraavalle kuvauskierrokselle. Lähteessä viitataan muistokiven sijaitsevan Keiteleen kirkonkylän keskusta-alueella, Äyräpääntien lähellä ("seuraavaksi noustaan Rauhamäelle eli Rähneenmäelle"). Jos muistokivi tosiaan näkyy "rivitalon postilaatikoilta", ei Äyräpääntien lähistöllä ole kuin muutama vaihtoehto. Valistuneena arvauksena veikkasin Äyräpääntien/Seuratien risteyksessä olevaa rivitaloa, ja kirjasin sen toisen päädyn läheiset koordinaatit (en tiennyt kummassa päätä taloa postilaatikot olisivat). Pari muutakin rivitaloa voisi tulla kyseeseen, mutta vaihtoehtoa ei ole montaa.--Paju (keskustelu) 27. heinäkuuta 2023 kello 16.52 (EEST)
replies: text: L-mallinen suojeluskuntatalo (seurantalo) on rakennettu 1939 ja purettu 1980. Tältä ajalta ei heti löydy karttaa tai ilmakuvaa, josta olisi voinut tuon rakennuksen paikantaa. Seuratie varmaankin kuitenkin viittaa seurantaloon. Aulis Eskola (keskustelu) 27. heinäkuuta 2023 kello 18.56 (EEST)
 
2) Taulukoimatta:
a) Keiteleen kirkonkylän keskustaan on toteutettu ja julkiseen tilaan tuotu esimerkiksi paljolti taiteilija Jaana Bombinin suunnittelemia, yhteisöllisesti toteutettuja teoksia luonnonkivien päälle. Useita näistä havaitsin ja joistain otin valokuviakin paikkakunnalla käydessäni. Ehkä keskeisin, Keitelekivenä tunnettu, ja Keiteleen torilla ilmeisesti sijaitseva, kunnan 140-vuotisjuhlavuonna (2019) koottu teos ei sattunut iltakävelyni varrelle (viite,kuva taiteilijan sivustolla); samoista materiaaleista toteutettuja yhteisöllisiä kiviteoksia (2019) oli Jaana Bombinin ohella tekemässä noin 300 keiteleläistä. Sade oli alkamassa ja harmittavasti alkoikin illan pimentymisen ohella, jo tiedossa olleiden nimikkeiden dokumentoinnin ollessa kesken. 
b) OK - Torilla on myös Heikki Räsäsen suunnittelema, Yrittäjäkiven nimellä tunnettu suihkulähdeteos (2003). Kivisen teoksen yläosa kun modostaa Y-kirjaimen, joka kannattelee kivistä palloa ja josta vesi virtaa yrittäjyyden vaikutuksien leviämistä symboloiden teoksen alemmille tasoille. Torin osoite on Asematie 2, ja sijainti (alue) on tällekin teokselle Keiteleen kirkonkylä.
c) Muutamin paikoin kirkonkylän keskustassa (esim. keskusaukiolla linja-autoaseman läheisessä puistikossa ja Keiteletalon pihalla - Äyräpääntie 6, Keitele - sekä hautausmaallakin) oli esillä moottorisahaveiston 2022 kisassa tehtyjä teoksia, ITE-tyylistä taidetta tai muuta kiinnostavaa. Näiden töiden pysyvyydestä en osaa vielä sanoa, vaikka etenkin moottorisahaveistetyistä teoksista useilla oli nimikyltit (mutta epäselvää on oliko veistokset käsitelty kestäväksi). Alustava vaikutelmani oli, että moottorisahaveiston 2022 kisatyöt olivat esillä vain kesäaikaan. Osa muista teoksista vaikutti mahdollisesti pysyvämmin sijoitetuilta. Useita valokuvia otettu, mutten ilman lisätietoa ja lähteistystä vielä lisäile näitä. Tarvitaan lisätietoa, jatko selvittelytyötä ja lähteistystä. Esimerkiksi yhteydenotto kunnan kulttuuritoimeen tai taiteilijoihin sekä paikallislehtiin paneutuminen voisi viedä eteenpäin. 
d) Kyläreittien taidemuseo -hankkeessa tuodaan esille olemassaolevaa ja luodaan uutta taidetta. Myös hankkeen kuntakohtaisiin sisältöihin on syytä tutustua ja tarvittaessa ottaa yhteyttä hankekoordinaattoriin ennen seuraavaa käyntiä paikkakunnalla.  
--Paju (keskustelu) 27. heinäkuuta 2023 kello 14.08 (EEST) ja 27. heinäkuuta 2023 kello 16.51 (EEST)
===Lähteet===
thread_title: Lisättävää

thread_title: Lähteet